CELEX: 62017TN0658
Language: mt
Date: 2017-09-21 00:00:00
Title: Kawża T-658/17: Rikors ippreżentat fil-21 ta’ Settembru 2017 – Stichting Against Child Trafficking vs OLAF

27.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 402/48
            
         Rikors ippreżentat fil-21 ta’ Settembru 2017 – Stichting Against Child Trafficking vs OLAF
   (Kawża T-658/17)
   (2017/C 402/64)
   Lingwa tal-kawża: l-Ingliż
   
      Partijiet
   
   
      Rikorrenti: Stichting Against Child Trafficking (Nijmegen, il-Pajjiżi l-Baxxi) (rappreżentant: E. Agstner, avukat)
   
      Konvenut: L-Uffiċċju Ewropew Kontra l-Frodi
   
      Talbiet tar-Rikorrenti
   
   
               —
            
            
               tannulla d-deċiżjoni tat-3 ta’ Awissu 2017, fil-Każ OC/2017/0451, tal-Uffiċċju Ewropew Kontra l-Frodi (OLAF) biex ma jiftaħx investigazzjoni amministrattiva;
            
         
               —
            
            
               tagħti struzzjonijiet lil OLAF biex jiftaħ investigazzjoni amministrattiva u skont is-sejbiet tiegħu jgħaddi l-kwistjoni lill-infurzar tal-liġi nazzjonali għall-proċedimenti kriminali u/jew lill-Istituzzjonijiet Ewropej għall-proċedimenti amministrattivi;
            
         
               —
            
            
               tikkundanna lill-OLAF għall-ispejjeż ta’ dawn il-proċedimenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq ksur tal-liġi tal-UE u żbalji manifesti tal-evalwazzjoni li twettqet minn OLAF
               
                           —
                        
                        
                           Id-deċiżjoni kkontestata ma tħarisx il-valuri fundamentali tal-Unjoni Ewropea, l-acquis communautaire u l-konvenzjoni tan-Nazzjonijiet Uniti dwar id-drittijiet tat-tfal, u hija bbażata fuq qari manifestament żbaljat tad-dokumenti fil-fajl dwar il-każ.
                        
                     
         
               2.
            
            
               It-tieni motiv ibbażat fuq in-nuqqas li jaġixxi u jiftaħ investigazzjoni
               
                           —
                        
                        
                           OLAF jinjora r-rabta bejn l-effetti ta’ qabel u dawk kurrenti ta’ sejbiet tal-UE li jintefqu fuq organizzazzjonijiet u politiki li jmorru kontra l-liġi u l-valuri tal-UE.
                        
                     
         
               3.
            
            
               It-tielet motiv ibbażat fuq id-dritt għal smigħ
               
                           —
                        
                        
                           B’mod manifest OLAF ma wriex xi interess fis-sejba tal-verità billi rrifjuta li jsejjaħ xhieda u li jiltaqa’ mar-rikorrenti.
                        
                     
         
               4.
            
            
               Ir-raba’ motiv ibbażat fuq ksur tal-proċeduri
               
                           —
                        
                        
                           Ma ġiet stabbilita ebda traskrizzjoni fir-rigward tal-laqgħa tal-10 ta’ Settembru 2014 li matulha r-rikorrenti u żewġ ħaddiema taċ-ċivil tal-Kummissjoni Ewropea ressqu dikjarazzjonijiet u fatti ta’ sostenn.